Mordannelse 97 



Lags Hovedmasse ... I Morens øverste Parti er Bøgeskovens Affalds- 

 rester nogenlunde hele, der findes en stor Mængde velbevarede Blade 

 mellem Brudstykker af andre. Jo dybere man imidlertid kommer ned i 

 Laget, desto mindre regelmæssig bliver Lagdelingen, desto mere sønder- 

 brudt er Bladresterne og desto mere gennemvæve Rødderne Massen i 

 alle Retninger. I den nederste Del af Moren er Skovens Affald langt 

 stærkere sønderdelt og smuldret i Brudstykker af alle mulige Størrelser 

 og blandet med et fint sortebrunt Pulver . . . Søger man at skille de fine 

 Rodforgreninger fra de døde Blade, paa hvilke de udbrede sig, saa gør 

 de en vis Modstand, hvis Aarsag ikke opdages med det blotte Øje. Den 

 mikroskopiske Analyse viser imidlertid det sammenbindende Element. 

 Den hele Masse, Rødderne saavel som Blade og andet Affald er nemlig 

 overspundet af og gennemvævet med et tæt Næt af fine sortebrune 

 Traade, der synes særdeles sejge og hornagtig haarde. Det er et 

 Svampemycelium, der, udviklet i uendelige Masser, gennemvæver 

 og sammenbinder det hele Lag til det tætte og faste Filt, som Moren 

 udgør." 



Den almindeligste Form af disse Svampe har faaet Navnet Ckulu- 

 sporium humifaciens (E. Rostrup), og Muller beskriver, hvor overordent- 

 lig stor Modstandsevne mod destruerende Indflydelser dette Svampe- 

 mycelium har og viser at Morens Sammenhæng og filtede Beskaffenhed 

 for en meget væsentlig Del skyldes Svampemyceliets Tilstedeværelse og 

 den Maade, hvorpaa det er sammenvævet med de fine Bøgerødder. Me- 

 dens Mulden var Virkepladsen for en stor Mængde forskellige Dyre- 

 former (Mus, Mulvarpe, Insekter, Regnorme m. m.) er Moren bortset fra 

 Svampemyceliet næsten blottet for levende Væsener. Resultatet af 

 Undersøgelserne over Morens Beskaffenhed sammenfattes paa følgende 

 Maade: „Moren er saaledes at opfatte som en paa dyrisk Liv yderst 

 fattig Aflejring af Bøgeskovens Affaldsmasse sammenbundet til en fast 

 Tørv af Bøgerødder og et meget varigt Svampemycelium. Under Moren 

 er Overgrunden fast og adskilt i Blysand og Rødjord." . . . Denne Ind- 

 virkning af det humusrige Dække paa de underliggende Lag vil senere 

 blive omtalt. 



Efter P. E. Mullers Undersøgelser ligner Mordannelsen paa Lyng- 

 heder i alle væsentlige Henseender — ogsaa med Hensyn til den Rolle 

 Svampemyceliet spiller — den beskrevne Mordannelse i Bøgeskove. 



I Naturen indeholder saavel Skovmor som Lyngmor som mere til- 

 fældige Urenheder indblandet en større eller mindre Mængde (- :i — ', :i 

 af Massen) uorganisk Materiale — Sand og Grus — der dels stammer 

 fra Underlaget, dels ved Vandets eller Vindens Virksomhed er blevet 

 ført hen ovenpaa Moren og i Tidens Løb indblandet i den. Ser man 



111. " 



